kardosdrur/scandi-wiki huggingface dataset:
Alon Harazi

Alon Harazi (på hebraisk: אלון חרזי) (født 13. februar 1971 i Ramat Gan, Israel) er en tidligere israelsk fodboldspiller, der spillede 18 sæsoner som forsvarsspiller hos Ligat ha'Al-klubben Maccabi Haifa. Han spillede desuden en enkelt sæson for henholdsvis Hakoah Ramat Gan og Beitar Jerusalem.

Harazi vandt gennem sin karriere ikke mindre end ni israelske mesterskaber, hvoraf de otte blev vundet med Maccabi Haifa og det sidste med Beitar Jerusalem. Det blev desuden til fem pokaltitler, fire med Maccabi og én med Beitar.

Landshold 
Harazi spillede mellem 1992 og 2006 hele 89 kampe for Israels landshold, hvori han scorede to mål. De mange kampe gør ham (pr. september 2010) til den næstmest benyttede spiller i israelsk landsholdshistorie, kun overgået af hans mangeårige holdkammerat Arik Benado.

Titler 
Israelske Mesterskab
 1991, 1994, 2001, 2002, 2004, 2005, 2006 og 2009 med Maccabi Haifa
 1998 med Beitar Jerusalem

Israelske Pokalturnering
 1994, 2002, 2006 og 2008 med Maccabi Haifa
 1998 med Beitar Jerusalem

Eksterne henvisninger 
 Footballdatabase.eu spillerinfo

Fodboldspillere fra Israel
Personer fra Ramat Gan
Det nye paulusperspektiv

Det nye Paulusperspektiv henviser til et skift inden for Paulusforskningen. Det begyndte med amerikaneren E.P. Sanders, der 1977 udgav bogen Paul and Palestinian Judaism. A Comparison of Patterns of Religion. 1983 blev bogen undersøgt af skotten J.D.G. Dunn i en artikel med titlen "The New Perspective on Paul" og herved blev den nye retning og de nye fokusområder i Paulusforskningen født.

Retningen i anskuelsen af Paulus er et opgør med den dialektiske teologis lære om samme. Her forsøgte man at lede efter særlige steder, hvor Paulus klart grundlægger kristendommen i en adskillelse fra jødedommen. Det kalder man for et særlighedskriterium. I den nye forskning derimod, søger man at sætte Paulus ind i hans historiske kontekst efter nogle plausible kriterier. Man taler derfor om plausibilitet og kontekstualisering. Det betyder blandt andet at man først må undersøge jødedommen, hellenismen og Paulus' begreb om sig selv som tænker eller teolog, for at kunne sige noget nogenlunde plausibelt om, hvad vi skal sige om brevene og Pauli teologi. Dette viser titlen på Sanders' bog tydeligt: Paulus og palæstinensisk jødedom.

Personer i Det Nye Testamente
Forfattere til Det Nye Testamente
Kristendom i antikken
Amir Schelach

Amir Schelach (på hebraisk: אמיר שלח) (født 11. juli 1970 i Tel Aviv, Israel) er en tidligere israelsk fodboldspiller, der spillede som forsvarsspiller. Han var primært tilknyttet Ligat ha'Al-klubben Maccabi Tel Aviv, men havde også ophold hos Beitar Jerusalem, Hapoel Haifa og Maccabi Netanya.

Schelach vandt i sin tid hos Maccabi Tel Aviv tre israelske mesterskaber og én pokaltitel.

Landshold 
Schelach spillede mellem 1992 og 2001 hele 85 kampe for Israels landshold. Hans første kamp var et opgør den 12. februar 1992 mod SNG.

Titler 
Israelske Mesterskab
 1992, 1995 og 1996 med Maccabi Tel Aviv

Israelske Pokalturnering
 1993 med Maccabi Tel Aviv

Eksterne henvisninger 
 National-Football-Teams.com spillerinfo
 IFA.il spillerinfo 

Fodboldspillere fra Israel
Personer fra Tel Aviv
COINTELPRO

COINTELPRO (akronym for Counter Intelligence Program) var en række projekter, drevet af FBI, med det fælles formål at skabe splittelse i forskellige kritiske organisationer. Programmet var oprindelig rettet mod Communist Party USA, men fra 1956 og frem til 1971 (da COINTELPRO ophørte) bredte indsatsen sig også til organisationer og sammenslutninger som Socialist Workers Party, Ku Klux Klan, Black Panther Party, Malcolm X's Nation of Islam, Martin Luther Kings Southern Christian Leadership Conference, Weather Underground og andre. 

COINTELPROs arbejdsmetoder omfattede blandt andet infiltration, vidtgående psykologisk krigsførelse som kunne bestå af falske medieoplysninger, propagandaskrifter som gav indtryk af at komme fra organisationen selv, forfalskede breve og anonyme telefonsamtaler, chikane, ulovlig fængsling, udenretlig voldsanvendelse og sågar snigmord. Ad officielle kanaler som FBI og politiet kunne COINTELPRO også skabe juridiske problemer for den udsete organisation, ligesom COINTELPRO havde mere vidtgående beføjelser til magtanvendelse end politi og FBI normalt havde.

Eksternt link 
 COINTELPRO: The Untold American Story

USA's politik
Antikommunisme
Avi Nimni

Avi Nimni (på hebraisk: אבי נמני) (født 26. april 1972 i Tel Aviv, Israel) er en tidligere israelsk fodboldspiller og fodboldtræner, der spillede som angriber. Han var primært tilknyttet Ligat ha'Al-klubben Maccabi Tel Aviv, hvor han spillede i sammenlagt 15 sæsoner og opnåede status som klublegende. Han havde også et to-årigt ophold hos ligarivalerne Beitar Jerusalem, og var desuden kortvarigt i udlandet hos Atlético Madrid og Derby County.

Nimni vandt i sin tid hos Maccabi Tel Aviv fire israelske mesterskaber og to pokaltitler.

Landshold 
Nimni spillede mellem 1992 og 2006 hele 80 kampe for Israels landshold, hvori han scorede 17 mål.

Titler 
Israelske Mesterskab
 1992, 1995 og 1996 med Maccabi Tel Aviv

Israelske Pokalturnering
 1993 med Maccabi Tel Aviv

Eksterne henvisninger 
 Footballdatabase.eu spillerinfo
 Soccerbase.com spillerinfo 

Fodboldspillere fra Israel
Fodboldspillere fra Atlético Madrid
Fodboldspillere fra Derby County F.C.
Fodboldtrænere fra Israel
Personer fra Tel Aviv
Eyal Berkovic

Eyal Berkovic (på hebraisk: אייל ברקוביץ') (født 2. april 1972 i Regba, Israel) er en tidligere israelsk fodboldspiller, der spillede som midtbanespiller hos adskillige klubber i hjemlandet og Storbritannien. Han var tilknyttet Ligat ha'Al-klubberne Maccabi Haifa og Maccabi Tel Aviv, og spillede derudover for blandt andet West Ham og Manchester City i England samt Celtic i Skotland.

Berkovic vandt i sin tid hos Maccabi Haifa to israelske mesterskaber og én pokaltitel. Han blev i 1994 kåret til Årets fodboldspiller i Israel.

Landshold 
Berkovic spillede mellem 1992 og 2004 hele 82 kampe for Israels landshold, hvori han scorede 14 mål.

Titler 
Israelske Mesterskab
 1991 og 1994 med Maccabi Haifa

Israelske Pokalturnering
 1994 med Maccabi Haifa

Eksterne henvisninger 
 Footballdatabase.eu spillerinfo 
 Soccerbase.com spillerinfo 

Fodboldspillere fra Israel
Fodboldspillere fra Southampton F.C.
Fodboldspillere fra West Ham United F.C.
Fodboldspillere fra Celtic F.C.
Fodboldspillere fra Blackburn Rovers F.C.
Fodboldspillere fra Manchester City F.C.
Fodboldspillere fra Portsmouth F.C.
Tal Banin

Tal Banin (på hebraisk: טל בנין) (født 7. marts 1971 i Haifa, Israel) er en tidligere israelsk fodboldspiller og nuværende træner, der spillede som central midtbanespiller. Han var primært tilknyttet hjemlige klubber, hvor han repræsenterede blandt andet Hapoel Haifa, Maccabi Haifa og Maccabi Tel Aviv, men var dog også udlandsprofessionel hos Cannes i Frankrig og Brescia i Italien.

Banin vandt med både Hapoel Haifa, Maccabi Haifa og Maccabi Tel Aviv det israelske mesterskab. I 1991 blev han kåret til Årets fodboldspiller i Israel.

Landshold 
Banin spillede mellem 1990 og 2002 hele 80 kampe for Israels landshold, hvori han scorede tolv mål. Hans første kamp var et opgør den 16. maj 1990 mod Sovjetunionen. Han var i en periode desuden holdets anfører.

Titler 
Israelske Mesterskab
 1989 med Hapoel Haifa
 1991 med Maccabi Haifa
 2003 med Maccabi Tel Aviv

Eksterne henvisninger 

Fodboldspillere fra Israel
Fodboldspillere fra AS Cannes
Fodboldspillere fra Brescia Calcio
Fodboldtrænere fra Israel
Personer fra Haifa
Hub Records

Hub Records, dansk indie pladeselskab stiftet af det akustiske punkband Huberts Badehotel i 1983. Huberts Badehotel bestod da af Ole Dreyer, Uffe Ejlerskov og Morten Thornton (daværende Mårten Nielsen). Udgav først og fremmest musik med punk og undergrundsorkestre, som havde base i musikmiljøet i Albertslund i 1980'erne.

Udgivelser på Hub Records 
 Huberts Badehotel – 7" EP med numrene Hotdåkken Hans, Essenlied, Fuck the System, Kåntrysång og Bent finder sin sok : ARNE-1 1983
 NRG 7" single Kulturel Forvaltning/Sort : ARNE-2 1984
 Kalashnikov 7" single Ødelæg og hærg/Læderhalse/Schlüters Kabinet : ARNE-3 1984
 Max Guld-Music.cassette For enden af Corridoren med numrene Fortryllet, Den sorte prins, Belastende forhold, Rum, Alices udvej, Bent, Leifs jamren, Preben og Irene, den kolde skulder, Guden og Ørken ARNE-4 
 Atrocity 7" single ARNE-5 1985
 Kalashnikov Subversion med numrene: Subversion, Civiliseret Apartheid, Spøgelsesbyen, The SMog, Famler sig frem, Øjne, S.E.X., Dybt i mit hjerte, Skinnde stål, Skarpt!, Windscale og Dødsenglen : Arne 6 1985
 Rosegarden 7" single Winterwind/Leaving you : Arne 007 1985
 Kalashnikov "Skyggernes Ambassadør" 7" single er aldrig udkommet i handel. Arne 8
 NRG 12" single med numrene Asfalt, Aber Mein Liebchen, Ung I Arbejde, Firkantens Kvarter og Hvid Magt : ARNE-9 1986
 Dysterharge Den Hvide Kreds med numrene: Det smukkeste land, Tanker, Næver af ståt, Vinde i natten/Danser i en ring, Mor og barn, Dage i modstand, Dag efter dag, Ud!, Nyt land og Den Hvide Kreds : ARNE-10 1986

Kilde 

Pladeselskaber fra Danmark
Etableret i 1983
Mineulykken i Chile 2010

Mineulykken i Chile 2010 er en nedstyrtningsulykke, der skete i en guld- og kobbermine i Atacamaørkenen i det nordlige Chile den 5. august 2010, da en mine beliggende 80 km fra Copiapó i det nordlige Chile kollapsede. 33 minearbejdere blev derved indespærret ca. 700 m under jorden, og de blev reddet ud den 13. oktober, 69 dage senere. De satte ny verdensrekord i tid for indespærring i en mine.

Redningsaktionen 
Redningsaktionen blev påbegyndt i slutningen af august og dengang ventes den at vare 3-4 måneder.

Den 9. oktober 2010 kl. 14 dansk tid lykkedes det at få et bor 624 meter ned i jorden. Minearbejderne skulle op til overfladen. I forbindelse med redningsaktionen tog fire redningsfolk ned i minen for at assistere de indespærrede arbejdere. Der udspandt sig en interessant diskussion om rækkefølgen af evakueringen, hvor man valgte først at hente fire af de arbejdere op, der var i bedst fysisk form, efterfulgt af ti af de mest svage efter de næsten ti ugers indespærring. Den første, der kom op til overfladen, var den 31-årige næstkommanderende fra holdet, Florencio Avalos, mens den sidste efter planen bliver den 54-årige leder af holdet, Luis Urzua.

Retslige efterspil 
Pårørende til en af de indespærrede minearbejdere vil lægge sag an mod minens ejere og mod regeringens inspektører for at tillade at minen blev genåbnet i 2008, efter at den tidligere var blevet lukket pga. en ulykke. De pårørende tvivler på, at myndighederne har kontrolleret minens sikkerhed tilstrækkeligt.

Den chilenske kongres har indledt en undersøgelse og Chiles præsident Sebastián Piñera lover, at de ansvarlige vil blive straffet, hvis det kan påvises, at der er nogle, der har svigtet deres ansvar.

Noter

Kilder / eksterne henvisninger 
 30 fanget i chilensk mine efter ulykke dr.dk 06. august 2010
 30 fanget i chilensk mine efter ulykke  tv2 , 06. august 2010
 Minearbejderne må blive ned i jorden tv2.dk, 23. august 2010
 Familie sagsøger mineejer efter ulykke  tv2.dk, 26. august 2010
 Fem minearbejdere lider af depression  tv2.dk, 27. august 2010
 Opremnings af hændelser nordjyske.dk, 28. august 2010
 Minearbejdere rykker længere ned  tv2.dk, 29. august 2010
 Seks redningsfolk skal være først i mine dr.dk, 30. august 2010
 Bor er nået ned til minearbejderne  tv2.dk, 09. oktober 2010
 Redningskapsel klar til minearbejderne  tv2.dk, 26. september 2010
 kan hentes op om to uger  tv2.dk, 29. september 2010
 Kronologi over mineulykken i Chile politiken.dk, 09. oktober 2010
 Minearbejdere nås inden for et døgn avisen.dk, 08. oktober 2010

Mineulykker
Chiles historie
Begivenheder i 2010
Haim Revivo

Haim Michael Revivo (på hebraisk: חיים מיכאל רביבו) (født 22. februar 1972 i Ashdod, Israel) er en tidligere israelsk fodboldspiller, der spillede som midtbanespiller. Han repræsenterede på klubplan blandt andet Bnei Yehuda og Maccabi Haifa i hjemlandet, spanske Celta Vigo, samt Fenerbahçe ogGalatasaray i Tyrkiet.

Revivo vandt i sin tid hos Bnei Yehuda den israelske pokalturnering ligesom han med Fenerbahce var med til at vinde det tyrkiske mesterskab. I både 1995 og 1996 blev han kåret til Årets fodboldspiller i Israel.

Landshold 
Revivo spillede mellem 1992 og 2004 67 kampe for Israels landshold, hvori han scorede 15 mål. Hans første kamp var en VM-kvalifikationskamp den 11. november 1992 mod Sverige i Tel Aviv.

Titler 
Israels Pokalturnering
 1992 med Bnei Yehuda

Tyrkisk Mesterskab
 2001 med Fenerbahçe

Eksterne henvisninger 
 Soccerbase.com spillerinfo 
 IFA.il spillerinfo 

Fodboldspillere fra Israel
Fodboldspillere fra Celta de Vigo
Fodboldspillere fra Fenerbahçe SK
Fodboldspillere fra Galatasaray SK
Fodboldspillere fra Hapoel Tel Aviv
Fodboldspillere fra Maccabi Haifa
Personer fra Ashdod
EURO 2012 Kvalifikation, Gruppe H

UEFA EURO 2012 Kvalifikation, Gruppe H er ottende gruppe ud af ni, i kvalifikationen til EURO 2012 i Polen/Ukraine.

Stilling

Kampprogram

Målscorere 
5 mål

  Cristiano Ronaldo

4 mål

  Nani

3 mål

  Ioannis Okkas
  Nicklas Bendtner

  Dennis Rommedahl

  Hélder Postiga

2 mål

  Andreas Avraam
  Michael Krohn-Dehli
  Heiðar Helguson
  Hallgrímur Jónasson

  Mohammed Abdellaoue
  John Carew
  Erik Huseklepp

  Hugo Almeida
  Danny
  Raúl Meireles

1 mål

  Efstathios Aloneftis
  Michalis Konstantinou
  Christian Eriksen
  Lars Jacobsen
  Thomas Kahlenberg
  Kasper Lorentzen

  Morten Rasmussen
  Lasse Schøne
  Kolbeinn Sigþórsson
  Gylfi Sigurðsson
  Tom Høgli
  Morten Gamst Pedersen

  Brede Hangeland
  John Arne Riise
  Eliseu
  Manuel Fernandes
  João Moutinho

1 selvmål
  Ricardo Carvalho (i kampen mod Denmark)

Noter 

Kvalifikation, Gruppe H
Fodbold i 2010
Fodbold i 2011
EURO 2012 Kvalifikation, Gruppe C

UEFA EURO 2012 Kvalifikation, Gruppe C er tredje gruppe ud af ni, i kvalifikationen til EURO 2012 i Polen/Ukraine.

Stillingen 

{| width="100%"   
|----- valign="top"   

| width="50%" |

Kampprogram

Noter 
 Note 1: Som følge af tilskueruroligheder ved den aflyste kamp mellem  og , blev Italien tildelt en 3-0-sejr. Serbien blev påbudt at spille deres næste to hjemmekampe uden tilskuere, mens Italien blev påbudt at spille deres næste hjemmekamp uden tilskuere.
 Estland besatte overraskende andenpladsen og kom dermed ud i kvalifikationskampe mod Irland.

Målscorere 
6 mål
  Antonio Cassano

5 mål

  Konstantin Vassiljev

  Tim Matavž

3 mål

  Marko Pantelić

  Nikola Žigić

2 mål

  Tarmo Kink
  Kaimar Saag
  Sergei Zenjov

  Fróði Benjaminsen
  Giampaolo Pazzini
  Steven Davis

  Paddy McCourt
  Zoran Tošić
  Milivoje Novakovič

1 mål

  Raio Piiroja
  Ats Purje
  Martin Vunk
  Jóan Símun Edmundsson
  Arnbjørn Hansen
  Christian Holst
  Christian Mouritsen
  Leonardo Bonucci
  Daniele De Rossi

  Alberto Gilardino
  Claudio Marchisio
  Thiago Motta
  Andrea Pirlo
  Fabio Quagliarella
  Giuseppe Rossi
  Corry Evans
  Aaron Hughes
  Kyle Lafferty

  Gareth McAuley
  Branislav Ivanović
  Milan Jovanović
  Zdravko Kuzmanović
  Danko Lazović
  Dejan Stanković
  Zlatko Dedič
  Dare Vršič

1 selvmål

  Raio Piiroja (i kampen mod Nordirland)
  Andrei Sidorenkov (i kampen mod Slovenien)

  Rógvi Baldvinsson (i kampen mod Slovenien)
  Gareth McAuley (i kampen mod Italien)

  Aleksandar Luković (i kampen mod Estland)

Referencer 

Kvalifikation, Gruppe C
Fodbold i 2010
Fodbold i 2011
Nordfrisisk litteratur

Nordfrisisk litteratur omfatter litterære tekster, som er skrevet i nordfrisisk. I Nordfrisland skrevne tekster på tysk eller dansk regnes ikke til nordfrisisk litteratur. På grund af sprogområdets splittelse i flere dialekter viser den nordfrisiske litteratur et meget heterogent billede. Teksterne er ofte begrænset til et enkelt dialektområde. Et kulturelt centrum, som kunne påvirke og dominere sprogets og litteraturens udvikling, findes ikke.

Indtil 1800-tallet bestod den nordfrisiske litteratur af især mundtlig overleverede tekster i form af folkeeventyr og sange. Det ældste eksempel er den før-frisiske ballade A Bai a Redder (på dansk Der dansede en ridder) fra 1400-tallet. Balladen er blandet med arkaiske former og ligner tilsvarende danske og nordiske folkeviser. Balladen er overleveret i flere varianter. Af nordfrisiske folkeeventyr kan blandt andet nævnes Letj Eelke an Grat Eelke (Lille Elke og Store Elke). Fra den i 1634 oversvømmede ø Strand kendes de to folkesange Yn Miren-Söngh (En morgensang) og Yn Een-Söngh (En aftensang). Fra 1700-tallet kendes blandt andet religiøse tekster som Di Tahierer Jesu (Jesu tilhørere) og hyldestlyrik til den danske konge. 

Optakten til den moderne nordfrisiske litteratur falder sammen med romantikken, hvor mange nordfrisere for alvor blev bevidst om værdien af det truede frisiske sprog. Den første trykte bog på nordfrisisk udkom 1809 i Flensborg. Det var Jap Peter Hansens komedie Di Gidtshals (på dansk Gniepinden). Jap Peter Hansen skrev med den i 1833 udkomne fortælling Di lekkelk Stjüürman (på dansk Den lykkelige styrmand) også den første nordfrisiske roman. I 1858 udgav hans søn Christian Peter Hansen en række frisiske folkesagn fra sin hjemø Sild. Allerede 1855 udgav Christian Johansen fra Amrum fortællingen Arammud an Dögganhaid bi-rköödar (Fattigdom og dyd hos hinanden). Af 1800-tallets lyrikere kan nævnes Bende Bendsen fra Risum. 

Den litteraturhistorisk mest produktive fase nåede den nordfrisiske litteratur i 1900-tallets første halvdel med forfattere som Jens Emil Mungard fra Sild, Lorenz Conrad Peters fra Før samt Nis Albrecht Johannsen fra Bøkingherred. Den tyske nationalsocialisme standsede imidlertid den videre udvikling. Først i sidste fjerdedel af 1900-tallet kom igen bevægelse i den litterære produktion. I 1976 publicerede en gruppe nordfrisiske studerende antologien friisk fees (Frisiske vers). Af nyere nordfrisiske forfattere kan blandt andet nævnes Ellin Nickelsen fra Før med fortællingen Jonk Bradlep (Mørk bryllup) og Ingwer Nommensen fra fastlandet med en række dels satiriske teaterstykker som De frasche Hamlet (Den frisiske Hamlet) og Kinning Abel (Kong Abel). I 2000 udkom med Loow nü e Hiire (Lover Herren) den første salmebog på nordfrisisk. Bogen blev udgivet af Nordfriisk Instituut. Siden 2001 afholdes hvert år skrivekonkurrencen Ferteel iinjsen (Fortæl engang).

Litteratur 
 Horst Haider Munske og Nils Århammar: Handbuch des Friesischen / Handbook of Frisian Studies. Tübingen 2001.

Eksterne links 
 Nordfriisk Instituut: Zur Entwicklung der nordfriesischen Literatur  

Nordfrisland
Frisisk sprog
Litteratur fra Tyskland
Bende Bendsen

Bende Bendsen (10. december 1787 i Risum – 18. december 1875 i Ærøskøbing) var en nordfrisisk lærer, forfatter og lingvist, der i 1824 udarbejdede en grammatik over det nordfrisiske sprog i Bøkingherred. Grammatikken blev blev dog først trykt i 1860. Han skrev derudover en række digte og ballader i nordfrisisk sprog. Hans kendteste digte er Di wunter (på dansk Vinteren) og Üüs driimerai (på dansk Vores drømmeri). På samme tid eksperimenterede han med magnetismen, som han mente kunne helbrede bestemte sygdomme.
I hans hjemby Risum-Lindholm er en gade opkaldt efter ham (Bende-Bendsen-Wäi).

Litteratur 
 Tony Feitsma, Ommo Wilts: Bende Bendsen (1787-1875), Grammatiker und Magnetiseur. Co-Frisica, 1990. 
 Tove Kjœrboe: Den frisiske forsker Bende Bendsen (1787-1875) i den œrøske hverdag. Ærø Bogforlag, 1976.
 Børge L. Barløse: Friseren Bende Bendsen 1787-1875 - Naturlage, digter og sprogforsker, i: Sønderjydske Aarbøger 1962.

Personer fra Nordfrisland
Digtere fra Danmark
Lærere fra Danmark
Lingvister fra Danmark
Dansksprogede forfattere fra Danmark
Stargate Universe

Stargate Universe er en amerikansk-canadisk science fiction-serie, der er det sidste skud på stammen i Stargate-universet, der begyndte med filmen Stargate i 1994. Serien er på 40 afsnit, fordelt på 2 sæsoner, vist på amerikansk fjernsyn 2009-2011. Det blev besluttet, at indstille serien efter anden sæson.

Stargate Universe tager fra efter Stargate Atlantis, dog med en selvstændig historie i en fjernere del af rummet. Enkelte skuespillere fra tidligere serier har dog medvirket i glimt for at skabe sammenhæng.

Eksterne henvisninger 

 

Amerikanske tv-serier fra 2000'erne
Canadiske tv-serier fra 2000'erne
Universe
Tv-programmer fra Syfy
Science fiction-tv-serier
Erik Huseklepp

Erik André Huseklepp (født 5. september 1984 i Bærum, Norge) er en norsk fodboldspiller, der spiller som angriber hos den norske klub Åsane. Han har spillet for klubben siden 2018. Tidligere har han repræsenteret blandt andet Brann, Portsmouth, Birmingham og AS Bari.

Med Brann var Huseklepp i 2007 med til at vinde det norske mesterskab.

Landshold 
Huseklepp står (pr. april 2018) noteret for 35 kampe og syv scoringer for Norges landshold. Hans første landsholdsmål blev scoret den 13. september 2009 i en VM-kvalifikationskamp mod Skotland i Oslo.

Titler 

Tippeligaen
 2007 med Brann

Eksterne henvisninger 

Fodboldspillere fra Norge
Fodboldspillere fra SK Brann
Fodboldspillere fra AS Bari
Giles Fletcher

Giles Fletcher (c. 1588—1623) var en engelsk digter, bror til Phineas Fletcher, fætter til John Fletcher.

Fletcher studerede ved Trinity College i Cambridge og blev præst i Alderton i Suffolk, hvor han døde. 1610 udkom hans digt Christ's Victory and Triumph in Heaven and Earth over and after Death, et stort religiøst digt, i hvilket Fletcher søger at efterligne Spenser; men i sammenligning med forbilledet er digtet mat og svagt.

Kilder 

 

Digtere fra England
Præster fra England
Engelsksprogede forfattere
Salmonsens
Forfattere fra England før 1707
Edmund Spenser

Edmund Spenser (c. 1552 i London – 16. januar 1599 sammesteds) var en engelsk digter. 

Spenser studerede indtil 1576 ved Pembroke College, Cambridge, og levede derefter en tid i
Nordengland. 1578 kom han tilbage til London, blev
bekendt med Philip Sidney og gennem ham med
Greven af Leicester. 1580 fulgte han som
Privatsekretær med den irske Statholder, Lord Grey,
til Dublin. Senere fik han Jordegods i Cork og
levede der paa Kilcolman Slot, først som
Regeringens Embedsmand, senere som Sekretær for
Raadet i Munster. Her skrev han 1596 til
Regeringen: A View of the Present State of Ireland
(først trykt 1633), der viser, at han ikke var
mild i sin Opfattelse af Irlænderne. Han var
heller ikke afholdt af dem, og da Opstanden
brød ud 1598, blev hans Gaard brændt, og han
undslap med Nød og næppe til London, hvor
han kort efter døde, som det synes, i stor
Fattigdom. Han blev begravet i Westminster
Abbedi, hvor der er et Mindesmærke over ham.

Spenser blev først kendt som Digter ved sin Række
hyrdedigte: The Shepheardes Calender (1579),
et Digt for hver Maaned, i hvilke Hyrderne ikke
blot taler om deres Kærlighed, men ogsaa
drøfter Religion og Politik. Hans Hovedværk er
dog The Faerie Queene, et stort anlagt episk
Digt; det skulde indeholde tolv Bøger; men der
udkom kun seks, tre 1590, og tre ny 1596,
medens der findes Fragmenter af en syvende
Bog. Hans Mønstre er Ariost og Tasso. Hver
Bog beskriver en Ridders Eventyr ved
Fedronningens Hof, og bag den allegoriske Skildring
findes overalt Hentydninger til Samtiden. Naar
S. nævnes som Tidens største Digter ved Siden
af Shakespeare, er det væsentlig pga. dette
Digt. Det er ogsaa fremragende ved de
pragtfulde Beskrivelser, det herlige Sprog, der dog
er overfyldt med Arkaismer, og den skønne
Følelse, der bærer det; men den gennemførte
Allegori gør det tungt for Nutidslæsere. 

Af Spensers øvrige Digte kan nævnes: Complaints (1591),
Colin Clout's come Home again (1595),
sonettesamlingen Amoretti og det smukke
Epithalamium, hans skønneste Digt (1595), Astrophel,
et Sørgedigt over Vennen Sir Philip Sidney
(1596). S.'s Værker er ofte udgivne; den bedste
Udgave er ved Grosart (10 bind, 1882—84), med
en indgaaende Biografi; desuden kan nævnes:
Globe-Udgaven ved Morley (1 bind, 1873) og The
Aldine Edition (5 bind) med en Biografi af Collier.

Eksterne henvisninger 

 

Digtere fra England